На основу члана. 29. Одлуке о јавним расправама, (Службени гласник града Врања бр. 13/19), сачињава се следећи:

**ИЗВЕШТАЈ**

**О СПРОВЕДЕНОЈ ЈАВНОЈ РАСПРАВИ О**

**НАЦРТ ОДЛУКЕ О ИЗМЕНИ И ДОПУНИ СТАТУТА ОПШТИНЕ ВЛАДИЧИН ХАН**

**1.**

Општинско веће Општине Владичин Хан спровело јавну расправу о нацрту Одлуке о измени и допуни Статута Општине Владичин Хан у периоду од 18.10.2022. године до 04.11.2022. године.

Отворени састанак о предложеном нацрту Одлуке о измени и допуни Статута Општине Владичин Хан одржан је дана 04.11.2022. године (петак) у 10.00 часова у великој сали Скупштине општине Владичин Хан.

Позив за јавну расправу уредно је оглашен дана 18.10.2022. године посредством оглашавања на огласној табли Општинске управе Владичин Хан и путем званичне интернет странице Општине Владичин Хан а у организацији Општинског већа Општине Владичин Хан.

**2**.

Отворени састанак о предложеном нацрту Одлуке о измени и допуни Статуту Општине Владичин Хан отворио је Милош Стојановић, Начелник Општинске управе Владичин Хан, који је у најважнијим сегментима, представио основне разлоге за доношење Одлуке о измени и допуни Статута Општине Владичин Хан, садржину одлуке као и циљ доношења Одлуке о измени и допуни Статута Општине Владичин Хан.

**3.**

Нацрт Одлуке је био доступан јавности, тако што је био постављен на интернет страници Општине Владичин Хан. Било је обезбеђено стално присуство стручног лица које је, сваког радног дана, омогућавало увид у комплетан текст одлуке са давањем образложења и детаљнијих информација и које је указивало на могућност да се примедбе на нацрт одлуке могу достављати у писменој форми.

У току трајања јавне расправе као и на отвореном састанку није било примедби на нацрт Одлуке о измени и допуни Статута Општине Владичин Хан.

**4.**

Отворени састанак јавне расправе завршен је у 10 и 20минута .

**5.**

Увидом у спискове присутних на јавној расправи утврђена је посета од укупно 11 грађана. По анализи структуре присутних видљиво је да су јавној расправи присуствовала лица запослена у општинској управи.

**6**

Јавну расправу је организовали и реализовало Општинско веће Општине Владичин Хан.

Саветник за нормативно правне послове за потребе општинског већа

Соња Младеновић